Edrabius

Edrabius er en slekt av biller som hører til underfamilien storkortvinger (Staphylininae) i familien kortvinger (Staphylinidae).

Utseende 
Små til middelsstore (4-7 millimeter), avlange, brunlige kortvinger. De har en overflatisk likhet med den store slekten Quedius, men er trolig ikke nært beslektet med denne. Hodet er bredt rundet med nokså små fasettøyne. Antennene er tynne, omtrent så lange som forkroppen. Pronotum er nokså stort (bredeste punkt på kroppen), rundet, met et par kraftige punktgroper midt på. Dekkvingene er ganske korte, fint hårete og tett punkterte. Bakkroppen er litt spoleformet, fint hårete. Beina er noksdå korte, leggene (tibiae) med noen kraftige børstehår.

Levevis 
I alle fall noen av artene lever i gangene til gnagere.

Utbredelse 
Slekten er utbredt i det sørlige Sør-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien storkortvinger Staphylininae Latreille, 1802
 Stammen Staphylinini Latreille, 1802
 Gruppen Quediina Kraatz, 1858
 Slekten Edrabius Fauvel, 1900
 Edrabius alticolus Seevers, 1955
 Edrabius argentinus Seevers, 1955
 Edrabius australis Ashe, Timm & Gallardo, 1996
 Edrabius chilensiformis Ashe, Timm & Gallardo, 1996
 Edrabius chilensis Scheerpeltz, 1967
 Edrabius grandis Ashe, Timm & Gallardo, 1996
 Edrabius kuscheli Scheerpeltz, 1967
 Edrabius pearsoni Seevers, 1955
 Edrabius peruanus Seevers, 1955
 Edrabius philippianus Fauvel, 1900
 Edrabius uruguyaensis Martínez-Villar, González-Vainer & Tomasco, 2020
 Edrabius weiseri Seevers, 1955

Referanser

Eksterne lenker 

 

Storkortvinger
Biller formelt beskrevet i 1900
Dyr formelt beskrevet av Charles Adolphe Albert Fauvel